અમદાવાદ: દિવાળી બાદ ડુંગળીની આવક વધી છે પરંતુ તેમ છતાં પણ સપ્લાયની સામે અપૂરતા પુરવઠા વચ્ચે ડુંગળીના ભાવમાં સુધારો નોંધાતો જોવા મળ્યો છે. પાછલા એક મહિનામાં હોલસેલ બજારમાં ડુંગળીના ભાવમાં ર૦ કિલોએ ૧પ૦થી ૧૭પ રૂપિયાનો ઉછાળો નોંધાયો છે હાલ ૬૦૦થી ૬ર૦ની સપાટીએ ભાવ પહોંચી ગયો છે. જેના પગલે છૂટકમાં પણ ભાવમાં ઉછાળાની ચાલ નોંધાતી જોવા મળે છે. છૂટકમાં છેલ્લા એક મહિનામાં ૧૦ થી ૧પનો ઉછાળો નોંધાઇ રૂ.૪૦થી ૪પની સપાટીએ ભાવ પહોંચી ગયા છે.